जिलाध्यक्ष जगनायक यादव ने कहा कि मोर्चा सभी वर्ग साम्प्रदाय व धर्मों का समान रूप से स्वागत करता है और सभी के विकास के प्रति कटिबद्ध है। उन्होंने कहा कि मोर्चा भाजपा की नीतियों का पूरी तरह से विरोध करता है और उसके खिलाफ आने वाले लोकसभा चुनाव में अपनी उपस्थिति दर्ज करायेगा। श्री यादव ने बताया कि मोर्चा के राष्ट्रीय अध्यक्ष शिवपाल सिंह यादव ने मोर्चे का गठन प्रदेश में व्याप्त भ्रष्टाचार, बेरोजगारी, कृषक व मजदूर उत्पीड़न, महिलाओं को सम्मान दिलाने व छात्रों को रोजगारपरक शिक्षा दिलाने के लिए पूरी तरह से संकल्पित होकर किया गया है। इसी वजह से मोर्चा के शक्ति परीक्षण के रूप में आगामी 9 दिसम्बर को लखनऊ के रमाबाई अम्बेडकर मैदान में रैली का आयोजन किया गया है। रैली में फतेहपुर जनपद से लगभग दस हजार मोर्चा के कार्यकर्ता हिस्सा लेंगे। रैली को सफल बनाने के लिए जिले के सभी पदाधिकारियों को अभी से सक्रीय होने के निर्देश दिए गए है।